alexandrainst/scandi-wiki huggingface dataset:
Mickael-Meba Zeze

Mickaël-Meba Zézé (født 19. mai 1994) er en fransk sprinter. Han har gull på 4 x 100 meter stafett fra U23-EM i friidrett 2015 som fremste internasjonale meritt.

Idrettskarriere 
Zézé deltok ved Ungdoms-VM i friidrett 2011 i Lille Métropole i Frankrike, der han fikk to medaljer. Individuelt fikk han bronse på 100 meter, med tiden 10,57, og han deltok også på Frankrikes stafettlag som fikk bronse på 4 x 100 meter. Han løp også 200 meter, der han kom på 5.-plass. Frankrike vant 4 x 100 meter stafett ved European Youth Olympic Festival 2011, med Zézé på laget. På nasjonalt nivå vant han 60 meter og 200 meter ved det franske ungdomsmesterskapet, og han satte fransk innendørsrekord for ungdom på 200 meter med tiden 21,05 sekunder. Ved det franske mesterskapet utendørs vant han 100 meter i ungdomsklassen.

Han ble fransk juniormester på 200 meter innendørs og utendørs i 2012. Han deltok også ved junior-VM i friidrett 2012. På 200 meter der fikk han 27. beste tid i innledningsheatet, og gikk ikke videre til semifinalen. Han deltok også på det franske laget på 4 x 100 meter stafett, men de ble diskvalifisert i innledningsheatet. 

I 2013 ble han igjen fransk juniormester innendørs på 60 meter og 100 meter. Han var også med å vinne det franske mesterskapet i stafetter, på 4 x 100 meter. Ved junior-EM i friidrett 2013 kom han på 6.-plass på 200 meter, og Frankrike kom på 4.-plass på 4 x 100 meter. I august deltok han ved VM i friidrett 2013, der han var med på Frankrikes stafettlag på 4 x 100 meter. De løp på 38,97 i innledningsheatet, som var 17. beste tid, og gikk dermed ikke videre til finalen. Ved Jeux de la Francophonie 2013 i september kom han på 5.-plass på 200 meter, og han fikk sølv på 4 x 100 meter sammen med det franske stafettlaget. 

Zézé vant både 100 meter og 4 x 100 meter stafett ved det franske U23-mesterskapet i 2015. Han ble tatt ut til U23-EM i friidrett 2015, og der vant Frankrike gull på 4 x 100 meter stafett, to hundredeler foran Tsjekkia.

I 2021 representerte han Frankrike på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.

Referanser

Eksterne lenker 
 
  Profil hos European Athletics
  Profil på All-Athletics.com 

Franske sprintere
Deltakere for Frankrike under Sommer-OL 2016
Friidrettsutøvere under Sommer-OL 2016
Deltakere for Frankrike under Sommer-OL 2020
Friidrettsutøvere under Sommer-OL 2020
Deltakere for Frankrike under VM i friidrett 2022
Deltakere for Frankrike under EM i friidrett 2022
EM-sølvmedaljevinnere i friidrett for Frankrike
Alf Erik Andersen

Alf Erik Bergstøl Andersen (født 1973) er en norsk lokalpolitiker (FrP) som fra 2015 til 2019 var ordfører i Mandal kommune. Han var Mandals siste ordfører før kommunen ble endel av den nye Lindesnes kommune. Statssekretær i Justis- og beredskapsdepartementet 2019 - 2020. Ble valgt som 1.vara til Stortinget fra Vest-Agder valgkrets ved valget 2021.  

Han er tidligere aktiv syklist, og tok en NM-tittel i  meter bane for seniorer i 1996.

Referanser

Eksterne lenker 
 

FrP-ordførere i Vest-Agder
Ordførere i Mandal
The Avengers (1998-film)

The Avengers er en amerikansk spionfilm fra 1998, regissert av Jeremiah Chechik, basert på den britiske tv-serien med samme navn fra 1960-tallet. Den har mange etterfølgere.

Filmen fikk hard medfart av anmelderne og ble en kommersiell flop.

Handling 
John Steed, agent for et departement, gjennomfører et opplæringskurs. Dr. Emma Peel får en telefon-samtale som forteller at hun må gå til en herreklubb, hvor hun skal møte Steed for første gang. De reiser deretter til departementet, hvor de får vite om Prospero-prosjektet - et forsøk på å påvirke været, tilsynelatende har blitt sabotert av Peel. Men Dr. Peel påstår at hun er uskyldig. Men hun ble sendt for å samarbeide med Steed for å finne den virkelige skyldige. De går for å besøke Sir August de Wynter, en gammel alliert av departementet. 

Steed og Emma følger ledetråder til Wonderland Weather, en virksomhet som kunstig skaper varme eller regn med en spesiell maskin. Steed og Emma besøker de Wynter ved, men de blir angrepet av mekaniske bier. Alice, en agent fra departementet, hjelper dem å flykte. Men de Wynter fanger og hypnotiserer Emma. Steed finner henne senere bevisstløs, og redder henne. De Wynter, som kontrollerer været med Prospero, konfronterer verdens ledere. Han skryter av at han kontrollerer været, og de blir nødt til å kjøpe været fra ham til en enorm pris. Han gir dem en frist til midnatt for å betale det han krever, så Peel og Steed forsøker å kvitte seg med Prospero-enheten før det er for sent.

Skuespillere 
 Ralph Fiennes som John Steed. En britisk agent
 Uma Thurman som Emma Peel. En forsker.
 Sean Connery som Sir August de Wynter. En vitenskapsmann og terrorist.
 Jim Broadbent som direktør for departementet.
 Fiona Shaw som vise-direktør, og alliert av Sir August
 Eddie Izzard som Bailey, Sir August's håndlanger.
 Eileen Atkins som Alice. En agent for departementet.
 Carmen Ejogo som Brenda. En agent for departementet.

Referanser

Eksterne lenker 
 

Filmer fra 1998
Spionfilmer
Actionfilmer fra USA
Rettighetsalliansen

Rettighetsalliansen er en norsk interesseorganisasjon for organisasjoner som lever av opphavsrettsbeskyttede verk og frembringelser, som for eksempel film, musikk og bøker. Foreningens formål er å hjelpe rettighetshavere med å redusere omfang av brudd på åndsverkloven. Rettighetsalliansen (RA) er en forening som har andre foreninger som medlemmer. Medlemsforeningene representerer både organisasjoner for utøvere og produsenter.

Rettighetsalliansen har som mål å påvikre politikere og befolkningen, og skal informere om påståtte skadevirkninger av opphavsrettskrenkelser og bidra til at rettighetshavere kan redusere ofang slike krenkelser.

Historie 
Rettighetsalliansen ble stiftet av en gruppe organisasjoner som vil redusere ulovlig distribusjon av opphavsbeskyttede materialer.

I dag består rettighetsalliansen av til sammen 15 foreninger. Norske Filmregissører, Norsk audiovisuell oversetterforening, Norsk Filmforbund, Norsk Skuespillerforbund, Norsk Videogramforening, Norsk faglitterær forfatter- og oversetterforening, Den norske Forleggerforening, Norsk Komponistforening, Grafill, NOPA.

Popcorn Time 
Rettighetsalliansen overvåker og lagrer IP-adresser knyttet til bruk av ulovlige streaming- og nedlastingtjenester, herunder Popcorn Time. I flere land gir myndighetene allerede bøter til brukerne av slike tjenester. Streamingstjenestenes lovlighet har vært gjenstand for stor diskusjon, og sentralt i debatten står spørsmålet om tjenestens ansvar for brukeres lovbrudd. Rettighetsalliansen mener at det er riktigere å fokusere på de som tilgjengeliggjør åndsverkene enn å gå etter de som laster ned.

Rettighetsalliansen arbeider for en lovendring som gjør at nettleverandørene må blokkere sider som Popcorn Time, og påstår selv at illegal distribusjon påfører produsenter tap på rundt 500 millioner kroner per år.

Referanser 

Opphavsrett
Norske interesseorganisasjoner
Aleksander Moberg

Aleksander Bjerke Moberg (født 1988) er en norsk barnestjerne.

Moberg eller «@lek» som artistnavnet hans var, vant den norske Melodi Grand Prix Junior-finalen i 2004 med låten «Det er en stjerne jeg skal bli». Med seieren representerte han Norge på hjemmebane i Junior Eurovision Song Contest 2004 i Lillehammer.

Junior Eurovision Song Contest 2004 
Med seieren i MGPjr 2004 representerte han dermed Norge på hjemmebane i Junior Eurovision Song Contest 2004 i Lillehammer. Han var nummer fem ut på scenen, etter Sveits og før Frankrike. Da Frankrike hadde gitt sine poeng, lå Moberg på sisteplass med null poeng helt til land nummer 14. Danmark ga ham sju poeng og havnet på en 14. plass. Da land nummer 16. Sverige ga sine poeng, fikk Moberg fem poeng og havnet på en 13. plass. Da alle landene hadde gitt sine poeng, fikk han en 13. plass og 12 poeng. Dette var Norges andre 13. plass på rad.Vinneren ble Spania.

VG-lista 
I 2005 toppet han VG-lista med sangen «Eneste for meg».

Eksterne lenker
 Sjarmerte seg til topps Drammens Tidende

 
 
 
 

Fødselsdato ikke oppgitt
Norske sangere
Vinnere av Melodi Grand Prix Junior
Sergej Glinka

Sergej Nikolajevitsj Glinka (russisk: Сергей Николаевич Глинка, født 1774  i Sutoki i guvernementet Smolensk i Russland, død 1847 i Moskva) var en russisk forfatter av romantisk innretning, med blant annet patriotiske skrifter og av historisk ungdomslitteratur.  Han var bror til Fjodor Glinka og onkel til Mikhail Glinka.

I 1796 begynte Glinka som løytnant til det militær. Fra 1799 levde han som tjenesteledig major i Moskva. Årene 1808–1821 utgav han Russkij vestnik («Den russiske budbringer»), som frem til 1813 hadde stor innflytelse i patriotisk forstand på motstandsviljen mot Napoleon.

Glinka var kjent som forfatter for ungdom, ikke minst ved sitt 14-binds «Russisk historie for ungdommen» eller de tolv bind omfattende «Lektyre for barn» fra 1821.

Av hans øvrige tallrike skrifter kan nevnes:
 Memoarer fra året 1812
 Memoarer om Mosva og utlandet fra 1812 til 1815

Referanser

Litteratur 
 A. Polovtszov: Russkj biografitscheskj slowar. Tom V. Isd. Imperatorskago Russkago istoritscheskago obschtschestwa, 1916, s. 290-297. (russisk)

Eksterne lenker 

Russiske forfattere
Russiske offiserer
Personer fra Dukhovsjtjsina rajon
Fødsler i 1774
Dødsfall i 1847
Arnt Abrahamsen

Arnt Abrahamsen (født 1953 i Lyngdal) er en norsk elektroingeniør og lokalpolitiker (Ap) som siden 2015 er ordfører i Farsund kommune. Han ble valgt enstemmig. Farsund hadde før dette valget vært dominert av de borgerlige partiene. I 2015 gjorde Ap sitt beste valg noen gang og inngikk valgteknisk og et politisk samarbeid med KrF, Senterpartiet, Pensjonistpartiet og SV. Jan Kristensen, ordfører i Lyngdal fra 2015, er hans fetter.

Han ble i 2015 valgt til leder av Listerrådet. Abrahamsen hadde tidligere to perioder i kommunestyret. Han har deltatt i idrettsarbeid i mange år og medvirket til å stifte Spind idrettsforening i 1976. Han er æresmedlem av Vest-Agder idrettskrets.

Referanser 

Ap-ordførere i Vest-Agder
Ordførere i Farsund
Personer fra Farsund kommune
Margrethe Handeland

Margrethe Handeland (født 1979) er en norsk lokalpolitiker (Sp) som siden 2015 er ordfører i Hægebostad kommune.

Referanser 

Sp-ordførere i Vest-Agder
Ordførere i Hægebostad
Jostein Gundersen

Jostein Maurstad Gundersen (født 2. april 1996) er en norsk fotballspiller som spiller for den norske klubben Tromsø Idrettslag.

Referanser

Eksterne lenker 
 
  «Jostein Maurstad Gundersen» på altomfotball.no

Norske fotballspillere
Fotballspillere for IF Fløya
Fotballspillere for Tromsø IL
Personer fra Tromsø kommune
Edland skole

Edland skole er Vinje kommunes vestligste skole. Den er en kombinert barne- og ungdomsskole med 84 elever i 2015.

Referanser

Skoler i Vinje
Barne- og ungdomsskoler i Vestfold og Telemark
Øyfjell oppvekstsenter

Øyfjell oppvekstsenter er en kombinert barneskole og barnehage i Vinje kommune. Den har 39 skoleelever i 2015.

Referanser

Skoler i Vinje
Barneskoler i Vestfold og Telemark‎
Sauland skole

Sauland skole er en kombinert barne- og ungdomsskole i Hjartdal kommune. Skolen har 139 elever i 2015.

Referanser

Skoler i Hjartdal
Barneskoler i Vestfold og Telemark‎
Flatdal skole

Flatdal skole er en barneskole i Seljord kommune.

Per 2019 har skolen om lag 65 elever. Den er en av to barneskoler i Seljord kommune.

Referanser

Skoler i Seljord
Barneskoler i Vestfold og Telemark‎
Pauli Opgård

Pauli Opgård (født 1929) var ordfører i Engerdal 1964–71.

Han satt i kommunestyret for Arbeiderpartiet 1960–1971. Han var varaordfører i den første perioden, og ordfører i de to neste.

Han var utdannet ved Oslo lærerhøgskole 1955, og arbeidet deretter som lærer i hjembygda Hylleråsen, hvor han etterfulgte sin egen tidligere lærer Ottar Andersen. I 1962 ble han skoleinspektør/skolesjef i Engerdal. Ved siden av skolen og politikken drev han gården Søberg. Han var aktiv i kulturlivet, blant annet som dirigent for Engeren sanglag i 50 år; og han mottok Engerdal kommunes kulturpris i 1993. Han ble tildelt Kongens fortjenstmedalje i sølv i 1995.

Referanser 

Ordførere i Engerdal
Ap-ordførere i Hedmark
Kongens fortjenstmedalje i sølv
Fødsler i 1929
Kjersti Nythe Nilsen

Kjersti Nythe Nilsen (født 1959) er en norsk politiker (Ap) som siden 2013 er ordfører i Marker kommune i Østfold, da daværende ordfører Stein Erik Lauvås ble valgt inn til Stortinget.

Referanser 

Ap-ordførere i Østfold
Ordførere i Marker
Pupillometer

Et pupillometer er et apparat til å måle pupillstørrelser under forskjellige lysforhold. Dette benyttes blant annet ved vurdering av forhold omkring øyeoperasjoner. 

Et pupillometer kan enten være et avansert måleinstrument, som via en øyemuffe belyser og måler pupillens størrelse ved hjelp av digitalteknikk, eller et meget simpelt kart med de forskjellige pupillstørrelser påtrykt, hvor man ved sammenligning finner den korrekte pupillstørrelse.

Dansk politi tok i bruk pupillometeret i 2007 med det formål å avsløre om en person er påvirket av stoffer eller tretthet. Man har valgt den enkle metode med et kart med pupillstørrelser på den ene side og et skjema med forskjellige andre tegn på at personen er påvirket på den annen.

Medisinske behandlinger
Lena M. Landsverk Sande

Lena Marie Landsverk Sande (født 1969) er en norsk lokalpolitiker (V) som siden 2015 er ordfører i Vanylven kommune. Hun er den første kvinnelige ordføreren i kommunen.

Lena Marie Landsverk Sande er utdannet lærer fra Høgskulen i Volda (1996).

Referanser 

 
 

Venstre-ordførere i Møre og Romsdal
Ordførere i Vanylven
Actionhitz 4 Ninjaz

Actionhitz 4 Ninjaz er et musikkalbum utgitt av en artist som brukte pseudonymet Fattern. Albumet ble utgitt av Universal i 2006.

Sporliste 
Hentet fra Rockipedia. Tore Marius Nilsen er oppgitt som komponist, tekstforfatter og utøver på samtlige.
 «Jeg er Fattern»
 «Badekaret til Pelle»
 «Stilongs» 
 «Barsk brutal baker»
 «Cowboy-Bob»
 «Karatekua»
 «Tørketrommeldamp»
 «Bæsj i noens hage»
 «Pepsi power»
 «Grøten sier mø»
 «Ikke gi meg melk»
 «Trond Pølse»
 «Poteter på badet»
 «Sterke Ken»
 «Kommando Kalle»
 «Actionsang»
 «Balsam på balla»
 «Brus som gjør deg tysk»
 «Dancemachine»
 «Det regner ku»
 «Jeg lever et actionliv»
 «Takkongen Geir»
 «Actionpatruljen»
 «Ape pai»
 «Jon Pølse»

Referanser 

Norske musikkalbum
Musikkalbum fra 2006
Voksenhagen (Oslo)

Voksenhagen (1–41, 2–58) er en vei på Hovseter i bydel Vestre Aker i Oslo. Den går som blindvei østover fra Landingsveien.

Navnet ble vedtatt i 2011. 

Veien har funksjonalistiske rekkehus i to-tre etasjer oppført 2009–12 i regi av OBOS. De er tegnet av Kari Nissen Brodtkorb. Rekkehusfeltet går sørover fra adkomstveien og parallelt med Landingsveien på østsiden.

Referanser

Eksterne lenker
 
 Byggfakta om Voksenhagen
 Arkitektkontoret Kari Nissen Brodtkorb om Voksenhagen
 Voksenhagen borettslag

Veier i Oslo
Veier på Holmen (delområde i Oslo)
Svalbardsildre

Svalbardsildre (Saxifraga × svalbardensis) er en flerårig urt i sildrefamilien.

Den har trolig oppstått som en hybrid mellom bekkesildre og knoppsildre. I enden av stengelen er det én enkelt blomst, og i bladhjørnene oppover stengelen sitter det yngleknopper. Planten sprer seg også ved hjelp av underjordiske utløpere. Arten har strengere krav til voksested enn knoppsildre, og finnes bare på dyp, våt mose, ofte langs bredden av små bekker.   

Arten er bare kjent fra Svalbard, der den er utbredt over hele øygruppen. Gamle herbarieeksemplarer tyder på at den kanskje også finnes på Novaja Semlja. I Oppdal i Sør-Norge finnes en art med samme opprinnelse, oppdalssildre, men den har ikke utløpere og annerledes blomster og yngleknopper. Lignende hybrider er også funnet i Nordland og Finnmark.

Litteratur

Eksterne lenker 
 
 markblomster.com – Svalbardsildre

Sildrefamilien
Svalbards flora
Bernhardt Halvorsen

Bernhardt Kristian Halvorsen (født 1956) er en norsk lokalpolitiker (Sp) som var ordfører i Lavangen kommune 2003–2007 og 2015–2019.

Halvorsen er sauebonde og utdannet byggingeniør.

Referanser 

Sp-ordførere i Troms
Ordførere i Lavangen
Uzodinma Iweala

Uzodinma Iweala (født 5. november 1982) er en nigeriansk-amerikansk forfatter, sosiolog og lege. Hans debutroman, Beasts of No Nation, ble skrevet på bakgrunn av hans avhandling ved Harvard. Den handler om en barnesoldat i et ikke navngitt afrikansk land. Boka, som ble utgitt i 2005, ble omtalt i Time Magazine, The New York Times, Entertainment Weekly, The Times og Rolling Stone. En filmatisering av boka, Beasts of No Nation, ble utgitt i 2015.

Han er sønn av Ngozi Okonjo-Iweala, tidligere finansminister av Nigeria, og har utdannelse fra USA. Han fikk en bachelorgrad i engelsk og amerikansk litteratur fra Harvard University i 2004. I 2011 ble han ferdigutdannet lege ved Columbia Universitys College of Physicians and Surgeons.

Referanser 

Nigerianske forfattere
Nigerianske sosiologer
Nigerianske leger
Forfattere fra USA
Sosiologer fra USA
Leger fra USA
Alumni fra Columbia University
Alumni fra Harvard University
Fødsler i 1982
Gerda Wegener

Gerda Marie Frederikke Wegener Porta født Gottlieb (født 15. mars 1885 i Hammelev, død 28. juli 1940 på Frederiksberg) var en dansk tegner, maler og grafiker. Hun er særlig kjent for sine erotiske tegninger i Art deco.

Wegener ble født inn i en konservativ, høykirkelig prestefamilie i Hammelev ved Grenå som datter av en sogneprest. Da hun var syv år flyttet familien til Hobro. Hun var eneste overlevende i en barneflokk på fire. Wegener viste tidlig at hun hadde kunstneriske evner og fikk undervisning hos maleren Viggo Simesen, som var lærer på Randers Tekniske Skole. Etter endt skolegang flyttet hun til København i 1902 for å forberede seg til Kunstakademiet på Julie Meldahl og Charlotte Sodes tegne- og maleskole. 

Hun giftet seg 8. juni 1904 i København med en studiekamerat fra Kunstakademiet, landskapsmaleren Einar Wegener, senere kjent som Lili Elbe, som hun brukte som modell for sine kvinnefigurer. I årene 1904-1909 stilte hun ut blant annet på Kunstnernes Efterårsudstilling, Charlottenborg Forårsudstilling og Journalistforbundets Udstilling af Arbejder afviste fra Charlottenborg. 

Wegener fikk sitt gjennombrud som kunstner i 1907 og 1908, da hun vant en tegnekonkurranse utlyst av Politiken. I 1907 var avvisningen av et verk av Wegener til en utstilling medvirkende årsak til den såkalte «bondemalerstriden». Foranlediget av denne avvisningen skrev maleren Gudmund Hentze en kronikk i Politiken:  og dette ble starten på «bondemalerstriden» som ble utkjempet i Politiken fra 14. april til 9. juli 1907.
                                                                     
I 1912 slo paret seg ned i Paris hvor de arbeidet tett sammen i kunstnermiljøet, hun som portrettkunstner og leverandør av illustrasjoner til blader som La Vie Parisienne og Vogue.

I løpet av 1920-årene nådde Lili Elbe en bevissthet om at hun var mer kvinne enn mann; og i 1930 fikk hun som den første transpersonen i verden foretatt en kjønnskorrigerende operasjon. Inngrepene kostet henne senere livet. I 1930 ble ekteskapet oppløst. 

Gerda Wegener giftet seg året etter med den den 11 år yngre italienske majoren Fernando Porta og flyttet med ham til Marokko, hvor de bodde i Marrakech og Casablanca. I 1936 ble ekteskapet oppløst og hun bosatte seg i Italia og siden i Paris. Hun flyttet tilbake til København i 1938 og hun hadde sin siste utstilling her året etter. 

Siden 1990 er Wegeners bilder, særlig de erotiske, blitt solgt for store summer først og fremst til kjøpere i USA.

Film 
En amerikansk film basert på David Ebershoffs roman Den danske piken (The Danish Girl) med premiere i Storbritannia 1. januar 2016 og i Norge 5. februar 2016, omhandler Lili Elbe og Gerda Wegener.

Bildegalleri

Referanser

Eksterne lenker 
 
  Lilis sidste vilje – om Lili Elbe – Berlingske Tidende 
 

Danske malere
Danske illustratører
Portrettmalere
Personer fra Haderslev kommune
Tokmac Nguen

Tokmac «Tokki» Chol Nguen (født 20. oktober 1993) er en norsk fotballspiller som fra 2019 spiller for den ungarske klubben Ferencváros TC.

Landslaget
Han har tidligere spilt landslagsfotball for aldersbestemte lag for Norge. Han ble tilbudt en plass på landslaget til Sør-Sudans herrelandslag i fotball i 2019.

12. mars 2021 ble han tatt ut i sin første landslagstropp for  i VM-kvalifiseringskampene mot  (24. mars),  (27. mars) og  (30. mars), og fikk sin landslagsdebut da han kom inn i andre omgang mot .

Klubbkarriere

I Norge 
Nguen signerte sin første proffkontrakt med Strømsgodset i juli 2011, etter å ha tidligere spilt for Drammen Fotballklubb, SBK Skiold og Vind IL. Tippeliga-debuten fikk han 28. august samme år, da han ble byttet inn i kampen mot Fredrikstad, som endte 1–1. 

Høsten 2014 ble han leid ut til Bærum Sportsklubb, der han fikk totalt 13 kamper og to scoringer i 1. divisjon. Han var tilbake i Strømsgodset Toppfotball våren 2015, før han så ble leid ut til Mjøndalen Idrettsforening, der han spilte seks Tippeliga-kamper, og scoret sine to første Tippeliga-mål. Hans første mål i Tippeligaen kom i 3–1-tapet mot Molde 18. oktober 2015.

Han fikk sitt gjennombrudd i Strømsgodset Toppfotball i starten av 2016-sesongen. Han fikk sin første kamp fra start i Tippeligaen for klubben i 2–0-seieren Haugesund 3. april, og scoret sitt første Tippeliga-mål for klubben mot Start 1. mai, i en kamp som endte 2–2.

I Ungarn 
Den 28. januar 2019 skrev han kontrakt med den ungarske klubben Ferencváros TC.

I juni 2020 fikk Nguen en skriftlig advarsel fra det ungarske fotballforbundet for å ha feiret et mål for Ferencváros ved å vise frem en undertrøye der det sto "Justice for George Floyd".   Ferencváros-ultraene er notorisk høyreorienterte, og det var ikke nødvendigvis slik at dette budskapet falt i god jord hos dem, selv om Nguen er en godt likt spiller i Ungarn. 

16. juni 2020 var han med da Ferencváros ble mestere etter å ha slått Budapest Honvéd på Hidegkuti Nándor Stadion. 29. september 2020 var han del av Ferencváros-troppen som kvalifiserte seg til UEFA Champions League 2020-21, etter seier mot Molde på bortemål. Kampen foregikk på Groupama Arena, som er hjemmebanen til Ferencváros. I første runden av nevnte Champions League-sesong skåret han to ganger mot Allsvenskan-vinnerne Djurgården på Groupama. Han skåret sitt første gruppespillsmål mot Dynamo Kiev. 

I Budapest kalles han for "tökmag", ungarsk for gresskarfrø. Tilnavnet oppsto hovedsakelig fordi gresskarfrø er en populær snack i Ungarn, og ofte selges på kamper, men også fordi Nguen er liten av vekst.

Meritter

Som klubbspiller

Strømsgodset 
 Tippeligaen: 2013

Ferencváros 
 Nemzeti Bajnokság I: 2018–19, 2019–20

Referanser

Eksterne lenker 
 
 «Tokmac Chol Nguen», profil på NFFs hjemmeside
 «Tokmac Nguen», profil på altomfotball.no

Norske fotballspillere
Norske landslagsspillere i fotball for herrer
Fotballspillere for Strømsgodset TF
Fotballspillere for Bærum SK
Fotballspillere for Mjøndalen IF
Fotballspillere for Ferencváros TC
Norske fotballspillere i Ungarn
Fødsler i 1993
Nordmenn født i Kenya
Rauland skole

Rauland skole er en kombinert barne- og ungdomsskole i Vinje kommune med 138 elever i 2015.

Referanser

Skoler i Vinje
Barne- og ungdomsskoler i Vestfold og Telemark